**Családi nap a Csónakázó - tónál**

2018. szeptember 07.

Résztvevők: Alsó tagozat

Hagyományteremtő céllal szerveztünk családi napot a Piairista Iskola alsó tagozatán. Már az előkészületekbe, szervezésbe bevontuk a családokat, véleményüket, javaslataikat szívesen fogadtuk.

8.oo-ig gyülekeztünk az iskola előtt, ahonnan Igazgató atya áldása után útnak indultunk. A legkisebbek vezették a csapatot, a 4. évfolyam pedig zárta a sort. A kb.3 km-es távot könnyedén teljesítettük és jó hangulatban értünk ki a tóhoz. Volt aki biciklivel, babakocsival csatlakozott hozzánk. Rövid pihenőt tartottunk és finom falatokkal, frissitő italokkal kínáltuk a túrázókat. Ezt követően évfolyamonként felmentünk az új kilátóba, ahonnét csodaszép panoráma tárult elénk. A tanítók érdekes feladatokkal,  akadályversennyel készültek. A családok örömmel vettek részt a játékban.Sok érdekes ismeretet elevenítettünk fel az erdő növény-és állatvilágáról. Az ebédet a forrás mellett letelepedve fogyasztottuk el, majd végigjártuk az erdei tanösvényt. Lehetőség volt focizásra, hídépítésre gallyakból, és fogócskázásra is.A bátrabbak visszafelé is gyalogoltak, de választhatták az utazást is. Maradandó élményekkel gazdagodva tértünk vissza az iskolába.